钦定古今图书集成/明伦汇编/官常典/第370卷 > 金
## 钦定古今图书集成/明伦汇编/官常典/第370卷 > 金

金太常寺设“卿、少卿、丞、博士、检讨、检阅等员，统郊社、
陵庙诸署，太祝、太乐之属。”

按《金史百官志》：太常寺：

〈注〉皇统三年正月始置。

“太庙廪牺、郊社、诸陵、太乐等署隶焉。”卿一员，从三品。
少卿一员，正五品。丞一员，正六品。掌礼乐、郊庙、社稷、
祠祀之事。博士二员，正七品。掌检讨典礼。检阅官一
员，从九品。掌同博士。

〈注〉泰和元年置，四年罢。

检讨二员，从九品。

〈注〉明昌元年置。以品官子孙及终场举人，同国史院汉人书写例试补。

太祝，从八品。掌奉祀神主。奉礼郎，从八品。掌设版位、
执仪行事。协律郎，从八品。掌以麾节乐、调和律吕，监
视音调。太庙署。皇统八年，太庙成，设署，置令、丞，仍兼
提举。《庆元》《明德》《永祚》三官。令一员，从六品。掌太庙、衍
庆、“坤宁宫殿神御诸物，及提控诸门关键、扫除守卫，
兼廪牺令事。”丞一员，从七品。兼廪牺署丞直长。明昌
三年，罢廪牺署令、丞，以太庙令、丞兼。掌荐牺牲及养
饲等事。

郊社署：

〈注〉承安三年，设祝史、斋郎百六十人，作班祗儤使，周年一替。大安元年，奏兼武成王庙署。

令一员，从六品。丞一员，从七品。掌“社稷祠祀祈祷，并
厅舍祭器等物。”直长。明昌三年废。

武成王庙署。大安元年置。令，从六品。丞，从七品。掌春
秋祀享，以郊社令、丞兼。

诸陵署：

〈注〉大安四年同随朝。

提点山陵，正五品。涿州刺史兼。令，从六品。丞一员，从
七品。掌守山陵。直长，正八品。

园陵署。令，宛平县丞兼。贞祐二年，以园陵迁大兴县
境，遂以大兴县令、丞兼。

“太乐署兼鼓吹署。乐工百人。令一员，从六品。丞，从七
品。掌调和律吕、教习音声、并施用之法。”《乐工部籍》。直
长一员，正八品。太乐正，从九品。掌祠祀及行礼陈设
乐县。太乐副正，从九品。

右属太常寺